
	
OBRAZAC SADRŽAJA DOKUMENTA ZA SAVJETOVANJE

	Naslov dokumenta
	Odluka o izmjeni i dopuni Odluke o komunalnom redu

	Stvaratelj dokumenta, tijelo koje provodi savjetovanje
	
Općina Punat

	Svrha dokumenta
	Ove izmjene i dopune Odluke o komunalnom redu donose radi usklađenja s Odlukom o nerazvrstanim cestama koja je u postupku donošenja te je potrebno uskladiti terminološki i izbrisati dijelove koji se odnose na nerazvrstanu cestu.
Nadalje, ovim izmjenama i dopunama dodane su odredbe:
- da su mještani dužni prije iskrcaja ogrijeva na javnu površinu o tome obavijestiti komunalnog redara najkasnije 24 sata prije iskrcaja,   
- da je osim kampiranja zabranjeno postavljanje, držanje ili korištenje šatora, kamp-prikolica, kampera, ležajeva, stolova, stolica i druge opreme na način koji predstavlja pripremu za kampiranje ili druge radnje kojima se iskazuje namjera kampiranja,
-  da unutar naseljenih dijelova mjesta Punat i Stara Baška nije dozvoljeno držati pčele, 
- da ukoliko, vezano za skupljanje, odvoz i postupanje s komunalnim otpadom, pravne osobe u vlasništvu ili suvlasništvu Općine, pri obavljanju svojih poslova, utvrde povredu propisa koje je komunalni redar ovlašten nadzirati, o tome će podnijeti prijavu komunalnom redaru te će se isto smatrati vjerodostojnom dokumentacijom.

	Datum dokumenta
	28. kolovoza 2026. godine

	– opis teme, prijedloga ili problema o kojemu se provodi savjetovanje: Savjetovanje se provodi o prijedlogu Odluke o izmjeni i dopuni Odluke o komunalnom redu.

	– svrha savjetovanja i cilj koji bi se prijedlogom želio postići: Cilj savjetovanja sa zainteresiranom javnošću jest upoznavanje zainteresirane javnosti s prijedlogom dokumenta te prikupljanje prijedloga i primjedbi zainteresirane javnosti koji će se razmatrati i eventualno prihvatiti.

	– metoda savjetovanja: Savjetovanje se provodi javnom objavom na web stranici Općine Punat putem priloženog obrasca za sudjelovanje u savjetovanju.

	– rok zaprimanja odgovora i način na koji će biti pružena povratna informacija: Savjetovanje je otvoreno do 27. rujna 2026. godine. Povratne informacije bit će pružene putem Izvješća o provedenom savjetovanju koje će se po zaključenju savjetovanja objaviti na web stranici kao prilog savjetovanja.

	– ime, adresa, broj telefona i e-mail adresa osobe kojoj se sudionici savjetovanja mogu obratiti za dodatne upite: Za sve dodatne upite, sudionici savjetovanja mogu se obratiti Anamariji Rimay Bjelobabi, mag.iur., savjetnica za imovinsko-pravne i opće poslove, pismeno na adresu Općine Punat, Novi put 2, 51521 Punat ili putem elektronske pošte na e-mail adresu: anamarija.rimay@punat.hr


	– zahtjev onima koji sudjeluju u savjetovanju:  Molimo sve sudionike u savjetovanju da navedu svoje ime i prezime, u čije ime daju mišljenje, odnosno koga predstavljaju te da li su koga posebno dodatno konzultirali – sukladno propisima o zaštiti osobnih podataka isti će biti objavljeni isključivo ukoliko sudionik u savjetovanju tako navede na obrascu za sudjelovanje, odnosno da svoju privolu.

	– dostupnost odgovora: Odgovori će biti dostupni na službenoj web stranici Općine Punat u sklopu Izvješća o provedenom savjetovanju, osim kada je onaj koji je poslao odgovor tražio da podaci ostanu povjerljivi

	– pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti. Hvala!









